Ole Jacob Bangstad

Ole Jacob Bangstad (1917–2010) var en norsk offiser og idrettsleder. Han var offiser under og etter andre verdenskrig, men er også kjent som idrettsleder i Norge i årene fra 1973 til 1984.

 Offiser 
Etter examen artium i 1935 tok Bangstad militær utdannelse ved Krigsskolen og ble løytnant i infanteriet i 1939.

Bangstad var kompanisjef i Trøndelag og Nord-Norge under felttoget i 1940, og ble siden major og kompanisjef for Fallskjermkompaniet (F kp 1) i den norske brigaden i Skottland 1943–1945. Ved krigens avslutning var han leder for Operasjon Waxwing, en sabotasjegruppe i Trøndelag.

Han ble kaptein i 1946, major i 1950, oberstløytnant og sjef for Krigsskolen i årene 1953 til 1957, oberst og generalinspektør for Heimevernet 1958–1966 og generalmajor 1964. Han var sjef for Distriktskommando Sørlandet 1966–1971 og generalinspektør for Hæren 1971–1979.

 Idrettsleder 
Bangstad hadde flere verv innen idretten, blant annet formann Norsk utvalg for skiskyting i årene 1960–1972, visepresident i det internasjonale forbundet for moderne femkamp og skiskyting i samme periode, visepresident i det internasjonale forbundet for moderne femkamp og skiskyting 1972–1976 og formann i Norges Idrettsforbund 1973–1984.

Han var æresmedlem av Det internasjonale skiskytterforbundet (IBU). Fra 1987 var Bangstad hovedstyremedlem i Special Olympics International, som organiserer idrett for psykisk utviklingshemmede.

Utmerkelser 
 Kommandør av St. Olavs Orden
 St. Olavsmedaljen med eikegrenGjems-Onstad, Erik (red.): Krigskorset og St. Olavsmedaljen med ekegren, Oslo: Dreyer 1995, s. 200.digibok 2010060303052 Historien om Skottlandsbrigaden. 1940–1945, Porsgrunn: Forlaget Grenland, 1997, s. 140.Skirstad, Berit (red.): digibok 2012011606010 Hvem er hvem i norsk idrett, Oslo: Universitetsforlaget, 1986, s. 18.
 Deltakermedaljen med rosettOlav Breidlid, Tore Hiorth Oppegaard og Per Torblå: Hæren etter annen verdenskrig 1945--1990, Oslo: Fabritius Forlag 1990, s. 558.
 Forsvarsmedaljen med laurbærgren
 Kommandør av 1. klasse av Sverdordenen
 Kommandør av Etiopias stjerneorden
 Det frivillige Skyttervesens fortjenstmedalje

 Referanser 

Kategori:Norske generalmajorer
Kategori:Norske idrettsledere
Kategori:Medlemmer av Brigaden i Skottland
Kategori:Personer fra Harstad
Kategori:Kommandører av St. Olavs Orden
Kategori:St. Olavsmedaljen med ekegren
Kategori:Forsvarsmedaljen med laurbærgren
Kategori:Sverdordenen
Kategori:Kong Haakon VIIs jubileumsmedalje 1905–1955